b'\n_START_ARTICLE_\nValerij Rozov\n_START_PARAGRAPH_\nValerij Rozov (\xd0\x92\xd0\xb0\xd0\xbb\xd0\xb5\xd1\x80\xd0\xb8\xd0\xb9 \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80\xd0\xbe\xd0\xb2\xd0\xb8\xd1\x87 \xd0\xa0\xd0\xbe\xd0\xb7\xd0\xbe\xd0\xb2) (Ni\xc5\xbenji Novgorod, SSSR, 26. prosinca 1964. -), ruski BASE skaka\xc4\x8d. Prvi je \xc4\x8dovjek na svijetu koji je 2009. godine sko\xc4\x8dio u aktivni vulkan, preciznije u vulkan Mutnovski na poluotoku Kam\xc4\x8datka._NEWLINE_Rozov je sko\xc4\x8dio iz helikoptera u leta\xc4\x8dkom odijelu wingsuit 700 metara iznad vulkana visokog 2 300 metara._NEWLINE_Rozov je izveo preko 10.000 skokova, a rekord mu je skok s Mount Everesta visokog 7 220 metara, za \xc5\xa1to se pripremao 2 godine, sko\xc4\x8div\xc5\xa1i prije toga s vrhova Ulvetanna na Antarktici (2010.), Mont Blanca (2011.), U\xc5\xa1be (2012.) i posljednjoj probi prije Mount Everesta s vrha Shivling visokog 6.240 metara._NEWLINE_Skok s Changtsea (sjeverni vrh Mount Everesta) izveo je 5. svibnja 2013. to\xc4\x8dno u 14.30 sati po lokalnom vremenu. Na ledenjak Rongbuk na nadmorskoj visini 5 950 metara sletio je nakon gotovo jednominutnog leta od oko 200 kilometara na sat.'